Σκουντερία Φερράρι

Η Σκουντερία Φερράρι (ιταλικά: Scuderia Ferrari, προφέρεται: [skudeˈria ferˈrari]) ή πιο απλά Φερράρι, είναι ιταλική ομάδα της Φόρμουλα 1, η οποία αγωνίζεται στο παγκόσμιο πρωτάθλημα από το 1950 και είναι η παλαιότερη επιζούσα και εξ αυτού θεωρείται η πιο επιτυχημένη ομάδα της Φόρμουλα 1.

 Σκουντερία Φερράρι είναι η επίσημη ονομασία της θυγατρικής της ιταλικής αυτοκινητοβιομηχανίας πολυτελείας Ferrari, που ιδρύθηκε από τον Έντσο Φερράρι, αρχικά για αγωνιστικά μοντέλα που παράγονταν από την Alfa Romeo, αν και από το 1947 η Φερράρι είχε αρχίσει να κατασκευάζει και δικά της μοντέλα. Μεταξύ των σημαντικών επιτευγμάτων της, εκτός της Φόρμουλα 1, ήταν οι νίκες της στο World Sportscar Championship, 24 ώρες του Λε Μαν, 24 ώρες του Ντεϊτόνα, 12 ώρες του Σέμπρινγκ, αγώνες οχημάτων Γκραν Τουρίσμο και αγώνες δρόμου Targa Florio, Mille Miglia και Carrera Panamericana. Η ομάδα είναι επίσης γνωστή για την παθιασμένη οπαδική βάση στήριξής της, γνωστή ως τιφόζι. Το Γκραν Πρι Ιταλίας στο «Εθνικό Αυτοκινητοδρόμιο της Μόντσα» (Autodromo Nazionale di Monza) θεωρείται ως έδρα της ομάδας. Κατά τα δύο πρώτα έτη η Scuderia Ferrari δεν είχε δικό της λογότυπο, χρησιμοποιώντας κατά καιρούς το Quadrifoglio di Sivocci (τετράφυλλο τριφύλλι), το οποίο θεωρείται από τους πιλότους πως φέρνει τύχη. Έπειτα από τη λήξη της συμφωνίας με τους Κανιάτο και Ταντίνι, με τη συμβουλή του Ταρούφι, ο Έντσο Φερράρι αποφάσισε να επεκτείνει τις δραστηριότητες της ομάδας και σε αγώνες μοτοσικλέτας. Η Μεγάλη Ύφεση, στην πραγματικότητα, είχε μειώσει σημαντικά τον αριθμό των κατασκευαστών αυτοκινήτων και των επενδυτών, αφήνοντας ελεύθερους πολλούς οδηγούς μεγάλης φήμης και αξίας. Για να τονιστεί περαιτέρω η συμβολή της Scuderia Ferrari στον αγώνα, αποφασίστηκε να εξοπλιστεί με το περίφημο ανορθωμένο άλογο, που χρησιμοποιήθηκε πρώτη φορά ως σύμβολο από τον άσσο Φραντσέσκο Μπαράκκα. Η υιοθέτηση του λογοτύπου ήταν σημαντική και όπως είπε ο ίδιος ο Έντσο Φερράρι: Όταν το 1923 ο Σάβιο κέρδισε τον πρώτο αγώνα που διεξήχθη στη Ραβέννα, γνώρισα τον Ενρίκο Μπαράκκα και αργότερα την κοντέσα Παολίνα, τους γονείς του ήρωα. Ήταν η κοντέσα που μια μέρα μου είπε, "Φερράρι, γιατί να μη χρησιμοποιήσεις στα αυτοκίνητα σας το ανορθωμένο άλογο του γιου μου; Θα σας φέρει τύχη." Εξακολουθώ να έχω τη φωτογραφία του πιλότου με τους γονείς του που μου πρότειναν το έμβλημα του αλόγου. Το Cavallino ήταν και θα παραμείνει μαύρο. Πρόσθεσα το καναρινί κίτρινο φόντο, επειδή είναι το χρώμα της πόλης της Μόντενα. Τα πρώτα αυτοκίνητα στα οποία χρησιμοποιήθηκε το έμβλημα του ανορθωμένου αλόγου σε κίτρινη ασπίδα, ήταν οι δύο Alfa Romeo 8C 2300 Mille Miglia Zagato Spider SWB που τοποθετήθηκαν από τη Scuderia στις 24 Ώρες της πίστας Spa, της 9ης Ιουλίου του 1932, η οποία κατατάχθηκε στην 1η και 2η θέση με τα πληρώματα Μπρίβιο / Σιένα και Ταρούφφι / Ντ'Ιππόλιτο. Μετά τον Δεύτερο Παγκόσμιο Πόλεμο, η Auto Avio Costruzioni ήταν ανάμεσα στις πρώτες ομάδες το 1950 για την κατάκτηση του νέου παγκοσμίου πρωταθλήματος της Formula 1. Από ιδιώτες πιλότους οι οποίοι διαγωνίστηκαν με τα αυτοκίνητα της Ferrari, το 1952 αποφασίστηκε να το χρησιμοποιήσουν ξανά για αγώνες, στους οποίους η εταιρεία χρησιμοποίησε στα αυτοκίνητά της το έμβλημα και το όνομα Scuderia Ferrari που χρησιμοποιούνταν ήδη από τη δεκαετία του 1930. Εξέλιξη του λογότυπου Η Φερράρι κατέχει το ρεκόρ των 16 πρωταθλημάτων κατασκευαστών, το τελευταίο εκ των οποίων το κέρδισε το 2008. Επίσης, κατέχει το ρεκόρ των 15 πρωταθλημάτων οδηγών.Ο Μίχαελ Σουμάχερ είναι ο πιο επιτυχημένος οδηγός της ομάδας. Εντάχθηκε στην ομάδα τη σεζόν του 1996 και αναχώρησε το 2006, αφού κέρδισε πέντε πρωταθλήματα οδηγών και 72 γκραν-πρι με την ομάδα της Φερράρι. Οι τίτλοι του ήρθαν συνεχόμενοι από το 2000 έως το 2004. Περιλαμβανομένων των συνεχόμενων τίτλων στο κατασκευαστών που κέρδισε η Φερράρι από το 1999 έως το 2004, αυτή ήταν η πιο επιτυχημένη περίοδος της ομάδας. Η Φερράρι κατέχει το ρεκόρ των 16 πρωταθλημάτων κατασκευαστών, εδώ σε κατάταξη ανά δεκαετία: 1961, 1964 1975, 1976, 1977, 1979 1982, 1983 1999 2000, 2001, 2002, 2003, 2004, 2007, 2008 Η Φερράρι κατέχει ένα ρεκόρ με 15 πρωταθλήματα οδηγών: Αλμπέρτο Ασκάρι (1952, 1953) Χουάν Μανουέλ Φάντζιο (1956) Μάικ Χόθορν (1958) Φιλ Χιλ (1961) Τζον Σέρτις (1964) Νίκι Λάουντα (1975, 1977) Τζόντι Σέκτερ (1979) Μίχαελ Σουμάχερ (2000, 2001, 2002, 2003, 2004) Κίμι Ράικονεν (2007) Επίσημη ιστοσελίδα της ομάδας Φερράρι για τη Φόρμουλα 1